
S-a solicitat autentificarea prezentului înscris

CONTRACT DE CONSTITUIRE A 
DREPTURILOR DE UZ ȘI SERVITUTE
Între:

COMUNA ........, cu sediul in ................., cod identificare fiscala nr........, reprezentata prin......., în continuare „Proprietarul” pe de o parte, și
și

.............................................. S.R.L. cu sediul în ..............................................., înregistrată la Registrul Comerțului sub numărul ..........................................., cod unic de inregistrare .........................., reprezentată de ...................................., cetățean român cu domiciliul în ..........................................., identificat cu CI seria ..... nr............. eliberată de SPCLEP ..................la data de ......................, având cod numeric personal ........................., în continuare “Beneficiarul”, pe de altă parte,
Având în vedere următoarele:

(A) Proprietarul deține dreptul de proprietate asupra terenului situat in extravilanul comunei ............., parcela NP ............., județul Constanța, în suprafață de ............ m.p., categoria de folosință neproductiv, identificat cu număr cadastral ................, înscris în cartea funciară nr............. a localității .............. („Terenul”).
(B) Dreptul de proprietate asupra terenului este înscris în cartea funciară ca domeniu privat al Proprietarului în baza Hotărârii Consiliului Local al Comunei ............. nr......... din ...............

(C) Beneficiarul dezvoltă un proiect de energie regenerabilă – ......................... („Proiectul”).
(D) În vederea racordării Proiectului, Beneficiarul intenționează să amplaseze în subteranul Terenului o serie de cabluri ce intră în componența Proiectului, precum și orice rețele electrice aferente, inclusiv cabluri de fibră optică pentru transferul informațiilor;

(E) Hotărârea Consiliului Local al comunei .......... nr........... din .............. prin care a fost aprobată încheierea prezentului contract.

Părțile au convenit încheierea prezentului contract de constituire a drepturilor de uz și servitute („Contractul”) astfel:

1.Obiectul Contractului
1.1.  Proprietarul constituie, cu titlu gratuit, în favoarea Beneficiarului următoarele drepturi: (i) dreptul de acces, utilizare(uz) și servitute de trecere subterana și/sau aeriană asupra Terenului, însemnând trecerea subterană și/sau aeriană pentru rețele de cabluri electrice aferente Proiectului amplasate subteran și/sau aerian, (ii) dreptul de acces cu piciorul și/sau cu autovehicule și (iii) dreptul de amplasare în subteran a Cablurilor și Echipamentelor Electrice necesare pentru construirea și operarea Proiectului și orice alte echipamente, suporturi și instalații necesare pentru amplasarea și utilizarea acestora.
1.2. Beneficiarul este îndreptățit să efectueze toate lucrările pentru a permite accesul către și dinspre Proiect în scopul amplasării, instalării, construirii, dezvoltării, operării, funcționarii, exploatării, întreținerii, efectuării de reparații și dezafectării Proiectului, inclusiv pentru transportul de echipamente agabaritice, dacă este cazul, pe toata durata de existență a acestora, începând cu perioada lucrărilor de construire pentru realizarea Proiectului și până la finalizarea dezafectării Proiectului.
1.3. Pentru evitarea oricărui dubiu, lucrările de instalare vor include, fără a se limita la, următoarele: instalarea de cabluri electrice în subteran, orice lucrări de excavare, săpare sau alte lucrări similare, construirea/modernizarea de intrări către și dinspre drumurile de exploatare, necesare în mod rezonabil, în opinia Societății, pentru a asigura accesul către și dinspre Proiect și pentru a instala Cablurile și/sau Echipamentele Electrice în subteran.
1.4. După finalizarea lucrărilor de instalare, Părțile agreează că Beneficiarul și/sau orice persoana desemnata de acesta are dreptul de a efectua orice lucrări de mentenanță și reparații a tuturor Cablurilor și Echipamentelor Electrice, în condiții optime și fără interferente din partea Proprietarului, pe întreaga perioada de existenta a Proiectului. 

1.5. Proprietarul va sprijini, în conformitate cu și în limitele prevăzute de lege, orice activitate și procedura necesara pentru exercitarea de către Beneficiar a drepturilor conferite prin prezentul și pentru realizarea lucrărilor de instalare, înlocuire, reparare și dezafectare de Cabluri și Echipamente Electrice menționate în prezentul Contract, astfel cum acesta va fi modificat pe măsura definitivării planurilor și soluțiilor tehnice ale Proiectului.
Art. 2.Drepturi specifice privind amplasarea Cablurilor si Echipamentelor

Proprietarul recunoaste si convine în mod irevocabil ca Beneficiarul va avea un drept exclusiv de proprietate asupra Cablurilor si Echipamentelor (inclusiv orice cabluri, retele electrice, echipamente sau elemente de sustinere a acestoria si orice alte instalatii adiacente Proiectului); pentru evitarea oricarui dubiu, Proprietarul declara prin prezentul ca nu are si nici nu va avea niciun fel de pretentii, prezente sau viitoare, in legatura cu Cablurile si Echipamentele si este de acord cu dreptul Beneficiarului de a le instala, schimba, modifica, repara, inlocui, mentine sau indeparta Cablurile si Echipamentele in orice moment pe perioada de existenta a Proiectului.

Art. 3. Durata Contractului
Prezentul Contract intra în vigoare la data semnării acestuia de ambele Părți, iar durata Contractului se extinde pe perioada de existenta a Proiectului în măsura în care Beneficiarul va considera necesara executarea lucrărilor și/sau amplasarea Cablurilor și Echipamentelor Electrice în vederea operării, funcționării, exploatării și dezafectării Proiectului. 

Art.4 Declarațiile proprietarului

4.1 Terenul este liber de sarcini şi/sau servituţi sau orice alte drepturi reale astfel cum rezultă din extrasul de carte funciară pentru autentificare nr. ........... din data de .............. eliberat de O.C.P.I. Constanța – B.C.P.I. Constanța.

4.2.Toate taxele în legătură cu Terenul au fost achitate integral în conformitate cu certificatul fiscal nr. ......... din data de .......... emis de ............
4.3. A fost obtinut certificatul de urbanism nr. ...........  din data de ............. eliberat de primaria comunei ..............., judet Constanța.

Art.5. Obligații ale Părților
5.1. Beneficiarul are următoarele obligații:

a) să își exercite drepturile constituite sau recunoscute în baza acestui Contract cu buna-credință;

b) să realizeze lucrările de instalare, reparare, înlocuire și dezafectare de Cabluri și Echipamente Electrice pe costul sau exclusiv;

c) să execute lucrările de instalare, reparare, înlocuire și dezafectare a Cablurilor și Echipamentelor Electrice în conformitate cu prevederile prezentului Contract, ale avizelor și autorizațiilor relevante și ale legislației aplicabile; 

d) să exploateze și să întrețină amplasamentul pe propria cheltuială;

e) să respecte condițiile stabilite în contract;

5.2. Proprietarul are următoarele obligații:
a)  să aprobe și să pună la dispoziția Beneficiarului toate actele, documentele și aprobările necesare întocmirii documentațiilor solicitate conform prevederilor legale aplicabile pentru a permite realizarea lucrărilor, inclusiv, fără a se limita la, împuternicirile în vederea obținerii autorizației (autorizațiilor) de construire relevante și în vederea obținerii sau întocmirii întregii documentații relevante, documentele și avizele care atestă dreptul Beneficiarului de a realiza lucrările necesare pentru construirea, exploatarea și dezafectarea Proiectului, precum și orice documente, contracte sau aprobări care instituie sau atesta dreptul Beneficiarului de a instala Cablurile și Echipamentele Electrice conform prezentului;

b)  să sprijine Beneficiarul în obținerea tuturor avizelor, aprobărilor, acordurilor și autorizațiilor necesare și la emiterea tuturor actelor administrative necesare pentru executarea lucrărilor ce fac obiectul prezentului Contract, cu respectarea prevederilor legale și a competentelor și atribuțiilor proprii și/sau ale altor autorități publice;

c) să asigure Beneficiarului toate condițiile necesare în scopul realizării lucrărilor și în scopul înregistrării Drepturilor Speciale în cărțile funciare relevante și în orice registre publice sau private relevante;

d) să constate finalizarea lucrărilor de instalare a Cablurilor și Echipamentelor Electrice în subteranul/suprateranul terenului conform autorizațiilor aferente pe bază de proces verbal de recepție la terminarea lucrărilor conform prevederilor legale și normelor în vigoare; 

e) să soluționeze, în cel mai scurt timp posibil și fără depășirea termenelor prevăzute de lege, toate procedurile administrative pentru eliberarea autorizațiilor, permiselor/licențelor, acordurilor și avizelor necesare, pentru întocmirea, avizarea și aprobarea reglementarilor urbanistice precum și orice alte aspecte care cad în competența sa și care sunt necesare pentru realizarea lucrărilor, în conformitate cu prevederile legale aplicabile.

f) Proprietarul împuternicește Beneficiarul să efectueze înscrierea în cartea funciara a prezentului contract.

Art. 6. Dreptul de preempțiune

6.1 În cea mai mare măsură permisă de lege și fără a aduce atingere drepturilor terților impuse prin dispoziții legale imperative, Proprietarul acordă Beneficiarului un Drept de Preempțiune la cumpărarea Terenului sau a oricărei părți din acesta. În acest sens, Proprietarul se obligă să notifice Beneficiarului intenția de înstrăinare a Terenului. 
6.2 În cazul în care Beneficiarul nu își manifestă intenția de cumpărare a Terenului în termen de 30 (treizeci) de zile de la comunicarea notificării conform art. 6.1, Proprietarul poate proceda la vânzarea Terenului, fiind considerat că Beneficiarul a renunțat la Dreptul său de Preempțiune pentru vânzarea notificată. Daca vânzarea nu se încheie în următoarele 60 (șaizeci) de zile, în termenii și condițiile notificate Beneficiarului Dreptul de Preemțiune al acestuia din urmă va fi pe deplin restabilit. 

Art. 7. Încetarea Contractului

7.1.Prezentul Contract încetează de drept, fără alte formalități, proceduri sau intervenția instanței judecătorești, prin:

a) acordul de voință al Părților;

b) denunțare unilaterală de către Beneficiar, prin simpla notificare transmisă Proprietarului cu 3 (trei) luni anterior încetării.
7.2 Proprietarul renunță în mod expres, ferm, necondiționat și irevocabil la dreptul de a solicita denunțarea unilaterală a Contractului conform Codului civil, precum și la dreptul de a invoca accesiunea imobiliară conform Codului civil.

7.3 La încetarea pentru orice motive a Contractului, Beneficiarul se obligă să readucă Terenul la starea inițială.

     7.4  În toate cazurile de încetare a Contractului, Beneficiarul se obligă să radieze din Cartea Funciară, în termen de maximum 30 (treizeci) zile lucrătoare, orice înscriere făcută în favoarea sa cu privire la Teren sau orice parte din acesta. În cazul în care Beneficiarul nu radiază drepturile sale în termenul de 30 (treizeci) zile lucrătoare, atunci Proprietarul este îndreptățit să solicite radierea acestora și să apeleze la toate mijloacele legale și procedurale necesare în sensul radierii drepturilor Beneficiarului sau a oricăror alte drepturi ce ar fi fost constituite accesoriu de către Beneficiar în favoarea unor terți cu privire la drepturile de superficie și de servitute asupra Terenului sau orice parte din acesta.

Art. 8. Dispoziții finale

8.1 Proprietarul nu are dreptul de a cesiona sau transfera în orice mod, integral sau partial, drepturile și obligatiile sale unui tert, fără acordul scris al celeilalte Parti. Beneficiarul are dreptul de a cesiona sau transfera în orice mod, integral sau partial, drepturile rezultand din prezentul Contract unuia sau mai multor proprietari ai Proiectului fără acordul Proprietarului.

8.2. Pentru a evita orice dubiu, Partile agreeaza ca succesorii în drepturi ai Beneficiarului rezultati în urma unui proces de fuziune, divizare, transformare sau reorganizare, conform Legii nr. 31/1990 privind societatile comerciale, vor prelua drepturile și obligatiile Societății fără a fi necesare formalitati suplimentare. De asemenea, nu va fi considerata cesiune de drepturi și nu va atrage vreo formalitate suplimentara cazul unei schimbari a controlului, denumirii sau structurii asociatilor Beneficiarului.
8.3. Partile declara și garanteaza una fata de cealalta ca semnatarii acestui Contract sunt imputerniciti în mod legal cu puteri depline de reprezentare în scopul incheierii și semnarii acestui Acord, care a fost aprobat de fiecare Parte conform cerintelor legale.
8.4. Orice comunicare adresată celeilalte Părți va fi făcută în scris, prin corespondență la adresa menționată în preambulul Contractului sau prin e-mail către:
Pentru Proprietar: .........., ..............................
Pentru Beneficiar: office@sistemehvac.ro 
8.5. Toate modificările prezentului Contract vor fi realizate prin act adițional semnat de ambele Părți.

                 Proprietar,




                          Beneficiar,
................................
                                                              ...........................
            Reprezentata prin                                      reprezentată prin .................. 
              administrator                                                             

             ...........................                                                    

